เข้ารับการรักษาอาการปวดตับ รักษาอาการปวดตับเล็กน้อยที่บ้าน ระบุอาการปวดตับ
แม้ว่าคุณจะปวดตับแค่นิดหน่อย แต่คุณก็ควรปรึกษาแพทย์หากอาการยังคงอยู่ แพทย์จะสอบถามถึงอาการและตรวจร่างกาย ซึ่งการตรวจร่างกายโดยทั่วไปก็จะเป็นการตรวจสัญญาณสำคัญพื้นฐานและจับที่ตับเพื่อดูว่าตับอักเสบหรือไม่   ผู้หญิงที่อายุ 40 ปีขึ้นไปควรไปพบแพทย์เพื่อตรวจดูว่าเป็นโรคถุงน้ำดีหรือเปล่า ยิ่งถ้าเป็นผู้หญิงที่น้ำหนักเกินยิ่งมีความเสี่ยงสูง เรียกหน่วยแพทย์ฉุกเฉินทันทีหากอาการปวดรุนแรงมากและมีอาการคลื่นไส้ มึนงง หรือมีภาพหลอนร่วมด้วย เพราะอาจเป็นสัญญาณของอาการที่เป็นอันตรายถึงชีวิตได้ ถ้าแพทย์สงสัยว่าตับของคุณอาจจะมีปัญหา แพทย์ก็อาจจะทำตรวจตับด้วยวิธีการหลายอย่าง ซึ่งการตรวจที่ว่านี้ก็อาจจะมีทั้งตรวจการทำงานของตับและการถ่ายภาพตับ ถ้าผลการตรวจเบื้องต้นแสดงให้เห็นว่าตับมีปัญหา แพทย์ก็อาจจะสั่งตรวจชิ้นเนื้อตับเพื่อตรวจสอบเซลล์ของตับ ถ้าอาการปวดตับยังคงอยู่ คุณต้องปรึกษาแพทย์ว่าจะยับยั้งหรือบรรเทาอาการปวดต่อไปอย่างไร แพทย์อาจจะสามารถสั่งยาที่ปลอดภัยต่อตับและให้คำแนะนำเรื่องการเปลี่ยนแปลงวิถีชีวิตเพื่อทุเลาอาการปวดได้  เป็นไปได้ว่าคุณอาจจะต้องรับประทานยาและปรับเปลี่ยนวิถีชีวิตควบคู่กัน เช่น ลดน้ำหนักหรือรับประทานอาหารแบบพิเศษ เพื่อรักษาอาการปวดตับ แพทย์อาจจะบอกให้คุณรับประทานยาแก้ปวดที่หาซื้อได้ตามร้านขายยาทั่วไป คุณต้องรับประทานตามปริมาณที่แนะนำ เพราะการรับประทานมากกว่านั้นอาจทำให้ตับทำงานหนักได้ ถ้าอาการปวดตับเกิดจากโรคอื่น การรักษาโรคนั้นให้หายก็น่าจะช่วยลดอาการปวดลงได้ ปฏิบัติตามคำแนะนำด้านการรักษาของแพทย์และคอยรายงานความเปลี่ยนแปลงของโรคให้แพทย์ทราบ วิธีการรักษาทางการแพทย์จะขึ้นอยู่กับสาเหตุที่ทำให้เกิดอาการปวด ถ้าอาการปวดเกิดจากโรคที่ไม่ร้ายแรงนัก เช่น ตับคั่งไขมันที่ไม่ได้เกิดจากแอลกอฮอล์ ก็สามารถจัดการได้ด้วยการรับประทานอาหารที่ดีต่อสุขภาพมากขึ้นและลดคอเลสเตอรอลเพียงอย่างเดียว แต่ถ้าเป็นโรคที่ร้ายแรง เช่น มะเร็งตับ ก็จะต้องเป็นการรักษาแบบจริงจังและคุกตาม เช่น การปลูกถ่ายตับ ในบางกรณี อาการปวดตับก็สามารถทุเลาลงได้ด้วยการเติมน้ำเข้าสู่ร่างกาย การดื่มน้ำอุ่นช่วยให้ตับทำงานได้ดีขึ้นด้วยการช่วยกำจัดสารพิษออกไปได้อย่างมีประสิทธิภาพมากขึ้น การดื่มน้ำมากขึ้นเป็นวิธีที่ช่วยได้มากเป็นพิเศษหากอาการปวดตับเกิดจากการดื่มแอลกอฮอล์ เพราะอาการปวดตับที่เกิดจากแอลกอฮอล์นั้นมักจะเกิดจากการขาดน้ำ คุณควรดื่มน้ำเปล่าวันละ 2-3 ลิตรเพื่อให้ร่างกายแข็งแรง ถ้าคุณมีอาการปวดตับและไม่ได้ดื่มน้ำเปล่าในปริมาณเท่านี้ พยายามตั้งเป้าให้ตัวเองดื่มเท่านี้ให้ได้ ถ้าคุณรู้สึกปวดที่ตับ อาการก็มักจะทุเลาลงได้ด้วยการเปลี่ยนท่า การนอนลงหรือการยืดเหยียดร่างกายจะช่วยกำจัดความดันทางกายภาพที่ตับออกไป ซึ่งจะช่วยลดอาการปวดลงได้ วิธีนี้เป็นวิธีบรรเทาอาการปวดตับชั่วคราวเท่านั้น ปริมาณน้ำตาลที่มากเกินไปอาจส่งผลต่อตับหรือทำให้อาการที่เกี่ยวกับตับแย่ลง เช่น ตับคั่งไขมัน ขณะที่พยายามรักษาหรือบรรเทาอาการปวดที่ตับ ให้หลีกเลี่ยงอาหารที่มีน้ำตาลหรือคาร์โบไฮเดรตที่ผ่านการขัดสี ได้แก่น้ำอัดลม ขนมอบ ไอศกรีม และซอสขวด แม้ว่าสัญชาตญาณแรกมักจะบอกเราว่าให้รับประทานยาแก้ปวดเพื่อลดอาการปวด แต่ไม่ใช่กับกรณีที่คุณปวดตับ เพราะยาแก้ปวดที่หาซื้อได้ตามร้านขายยาทั่วไป เช่น อะซีตะมิโนเฟนและไอบูโพรเฟนนั้นนอกจากจะไม่ช่วยบรรเทาอาการแล้ว ยังอาจทำให้ปวดตับหนักยิ่งกว่าเดิมด้วย เพราะมันจะทำให้ตับยิ่งต้องทำงานหนัก เป็นที่รู้กันว่าการรับประทานยาอะซีตะมิโนเฟนในปริมาณที่มากเกินไปอาจไปทำลายตับได้ ถ้าคุณจำเป็นต้องรับประทานจริงๆ ให้รับประทานตามปริมาณที่แนะนำหรือน้อยกว่านั้น ถ้าคุณรู้สึกปวดตับเพราะคุณดื่มแอลกอฮอล์มากเกินไป การงดดื่มแอลกอฮอล์สามารถยับยั้งอาการปวดได้ วิธีนี้จะทำให้ตับได้พักจากการทำงานหนักและกลับไปทำงานได้ตามปกติ  คุณเสี่ยงที่จะเป็นโรคตับจากแอลกอฮอล์หากคุณดื่มแอลกอฮอล์เกิน 45 มล. ทุกวัน  ปัญหาที่ตับบางอย่างที่เกิดจากการดื่มแอลกอฮอล์สามารถบรรเทาได้ด้วยการงดดื่ม เช่น ตับคั่งไขมันและตับอักเสบสามารถหายได้ภายใน 6 สัปดาห์ถ้าไม่ดื่มแอลกอฮอล์ แต่โรคตับที่รุนแรงที่เกิดจากการดื่มแอลกอฮอล์ เช่น โรคตับแข็ง นั้นไม่สามารถรักษาได้ด้วยการงดดื่ม มีวิธีการรักษาที่อาจช่วยให้อาการปวดตับทุเลาลงได้ แต่ก็ไม่มีหลักฐานทางวิทยาศาสตร์ที่พิสูจน์ว่าช่วยบรรเทาอาการปวดตับได้จริง ถ้าคุณรับประทานตามที่แนะนำก็ไม่น่าจะมีปัญหาอะไร เพียงแต่ไม่รับประกันว่ามันจะช่วยให้อาการทุเลาลงได้อย่างแน่นอน  เช่น รับประทานอาหารเสริมจากธรรมชาติที่กล่าวว่าออกแบบมาเพื่อช่วยบำรุงตับ ซึ่งโดยทั่วไปมักประกอบด้วยส่วนผสมของมิลค์ ทิสเซิล รากแดนดิไลออน และชิแซนดรา รวมทั้งวิตามินบี ซี และอี  ถ้าคุณเป็นโรคตับหรือได้รับการวินิจัยว่ามีอาการผิดปกติที่ตับ คุณไม่ควรรับประทานอาหารเสริมจากธรรมชาติโดยไม่ปรึกษาแพทย์ก่อน ตับจะอยู่ตรงช่องท้องด้านบน ใต้ปอดและเหนือกระเพาะอาหาร ถ้าคุณรู้สึกปวดบริเวณนี้ ก็เป็นไปได้ว่าอาจจะมาจากตับ เนื่องจากตับอยู่ทางด้านขวามือของร่างกาย จึงเป็นไปได้ว่าอาการปวดตับของคุณน่าจะปวดรุนแรงตรงด้านขวามากกว่า แต่ถ้าเป็นอาการปวดรวมๆ ก็อาจจะมาจากอวัยวะอื่นก็ได้ มีอาการป่วยต่างๆ มากมายที่มักจะทำให้รู้สึกปวดที่ตับ ถ้าคุณปวดท้องและเป็นโรคใดโรคหนึ่งต่อไปนี้ อาการปวดก็น่าจะมาจากตับ:  โรคตับอักเสบ โรคตับคั่งไขมันที่ไม่ได้เกิดจากแอลกอฮอล์ โรคถุงน้ำดี โรคตับแข็ง กลุ่มอาการเรย์ ภาวะเหล็กเกิน โรคมะเร็งตับ
ถ้าอาการยังคงอยู่ให้เข้ารับการรักษา. เข้ารับการตรวจตับ. ปรึกษาแพทย์เรื่องการจัดการกับอาการปวด. เข้ารับการรักษาโรคที่เกี่ยวข้อง. ดื่มน้ำอุ่นเยอะๆ. กำจัดความดันที่ตับ. ลดการบริโภคน้ำตาล. อย่ารับประทานยาแก้ปวดที่หาซื้อได้ตามร้านขายยาทั่วไป. ดื่มแอลกอฮอล์ให้น้อยลง. รักษาที่บ้านด้วยวิธีธรรมชาติ. กดลงบนบริเวณที่นิ่มๆ ตรงช่องท้องด้านบน. มีอาการปวดหน่วงๆ ในช่องท้องด้านขวามือ. สงสัยว่าเป็นอาการปวดตับหากคุณเป็นโรคที่เกี่ยวข้อง.
https://www.wikihow.com/Stop-Liver-Pain https://www.wikihow.com/Stop-Liver-Pain https://www.wikihow.com/Stop-Liver-Pain
Getting Medical Care for Liver Pain Treating Mild Liver Pain at Home Identifying Liver Pain